3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์ และบริการ

ลักษณะผลิตภัณฑ์ และบริการของกลุ่มบริษัท เริ่มตั้งแต่การเพาะเลี้ยงกุ้งกุลาดำ
ในแถบพื้นที่จังหวัดจันทบุรี และป้อนวัตถุดิบเข้าสู่โรงงาน เพื่อแปรรูปเป็นสินค้าสำเร็จรูป ได้แก่
กุ้งกุลาดำแช่แข็ง , กุ้งซูชิ และทั้งนี้โรงงานยังมีสินค้าชนิดอื่น เช่น หมึกแช่แข็ง และปลาแช่แข็ง
รวมถึงผลิตภัณฑ์อาหารแปรรูปที่นำมาเพิ่มมูลค่า เช่น ติ่มซำ ,สินค้าชุบแป้ง
เพื่อส่งออกยังต่างประเทศ สำหรับตลาดภายในประเทศนั้น มีการวางจำหน่ายตามห้างสรรพสินค้า ,
ภัตตาคาร และคอนวีเนียนสโตร์ทั่วไปโดยบริษัทฯ มีลักษณะของรายได้มาจากการขาย
98%ของรายได้ทั้งหมด และรายได้อื่นๆ 2% ซึ่งมาจากดอกเบี้ยรับ และการขายเศษวัตถุดิบเป็นต้น

3.2 การตลาดและภาวะการแข่งขัน

กลยุทธ์ทางการตลาด

กลยุทธ์ในการแข่งขันที่สำคัญ คือ

1.  การผลิตสินค้าให้มีคุณภาพดีอย่างสม่ำเสมอเป็นที่ยอมรับของลูกค้ารวมถึงด้านมาตรฐานความปลอดภัยด้านอาหาร(FOOD
    SAFETY)

2.  สร้างความเข้มแข็งให้กับชื่อสินค้า (BRAND NAME)

3.  การส่งมอบสินค้าตรงตาม SPEC ลูกค้าและตรงตามกำหนด

4.  การพยายามลดต้นทุนในการผลิต เพื่อสามารถแข่งขันด้านราคาได้

5.  การกระจายลูกค้า และกลุ่มเป้าหมายไปหลายประเทศ เพื่อกระจายความเสี่ยง
    และในแต่ละประเทศจะมีลูกค้ารายใหญ่ซึ่งมีฐานะทางการเงินที่มั่นคงและสามารถซื้อสินค้าได้อย่างต่อเนื่อง

6.  การรักษาความสัมพันธ์ที่ดีกับลูกค้าทุกๆราย โดยบริษัทฯ
    มีแผนที่จะทำการสำรวจความพึงพอใจของลูกค้าที่มีต่อบริษัทฯ
    โดยจะว่าจ้างบริษัทภายนอกที่มีความเชี่ยวชาญในเรื่องการจัดทำการสำรวจความพึงพอใจโดยเฉพาะซึ่งเป็นเรื่องที่สำคัญอย่างยิ่ง
    สำหรับธุรกิจนี้

ลูกค้าเป้าหมายของ SSF คือ ผู้นำเข้า ทั้งรายใหญ่ รายกลาง และรายเล็ก ซึ่งบริษัทเหล่านี้
จะจำหน่ายในซุปเปอร์มาร์เก็ต ภัตตาคาร โรงแรม รวมถึงโรงงาน
ซึ่งใช้วัตถุดิบในการผลิตอาหารต่างๆ

ส่วนนโยบายการตั้งราคานั้น จะเป็นแบบ SALES - COST = PROFIT
โดยอิงกับราคาของตลาดโลกด้วย เนื่องจากสินค้าส่วนใหญ่เป็นลักษณะ COMMODITY
ซึ่งราคาเปลี่ยนแปลงตามภาวะตลาดโลก

จุดเด่นทางด้านการตลาด

1.  ผลิตภัณฑ์ของบริษัท เป็นสินค้าที่มีคุณภาพ และเป็นที่ยอมรับของลูกค้าในตลาดโลก
    อีกทั้งความหลากหลายของตัวสินค้าที่ผลิต

2.  บริษัทฯ มีการคัดสรรวัตถุดิบ และการจัดการภายในโรงงานอย่างดี จนเป็นที่น่าเชื่อถือต่อลูกค้า

3.  บริษัทฯ ได้ผ่านการรับรองระบบคุณภาพ ISO 9002 , HACCP และ GMP
    ซึ่งถือเป็นมาตราฐานของอุตสาหกรรมอาหารในปัจจุบัน

4.  สัมพันธภาพอันดีที่มีต่อผู้ซื้อ และผู้ขายของบริษัทฯ

5.  อัตราการเจริญเติบโตของสินค้ามูลค่าเพิ่ม ที่ส่งไปยังประเทศญี่ปุ่น ค่อนข้างดี ซึ่งบริษัทฯ
    มีฐานลูกค้าเดิมอยู่

6.  บริษัทฯ สามารถหาวัตถุดิบจากแหล่งอื่นๆ ได้มากขึ้น
    ซึ่งเป็นการลดการใช้กุ้งกุลาดำภายในประเทศ ที่มีการแข่งขันด้านราคาค่อนข้างสูง

จุดด้อยทางด้านการตลาด

1.  สินค้าที่ขาย ถึงแม้ว่าจะเป็นสินค้ามูลค่าเพิ่ม แต่วัตถุดิบที่ใช้ในการผลิต ยังคงเป็น COMMODITY
    ซึ่งราคาจะผันผวนตามตลาดโลก

2.  การแข่งขันในตลาดค่อนข้างสูง

3.  ช่องทางในการจัดจำหน่าย บริษัทฯ
    พยายามที่จะกระจายช่องทางการจำหน่ายให้หลากหลายมากขึ้น

ภาวะอุตสาหกรรมและการแข่งขัน

อุตสาหกรรมอาหารแช่เยือกแข็ง

การที่ประเทศไทยยังคงมีศักยภาพทางอุตสาหกรรมการเกษตร
ประกอบกับความต้องการบริโภคสินค้าเกษตรของไทยจากผู้บริโภคต่างประเทศมีปริมาณมากขึ้น
จึงทำให้อุตสาหกรรมแปรรูปอาหารของไทยมีบทบาทสำคัญต่ออุตสาหกรรมส่งออกของประเทศมากขึ้นตามไปด้วย

การแช่เยือกแข็งถือเป็นการแปรรูปอาหารประเภทหนึ่งที่สามารถคงความสด,รสชาติ และ คุณภาพ
ของอาหารได้ดีที่สุดในกระบวนการแปรรูปอาหารด้วยกัน
และสินค้าเกษตรที่มีการแปรรูปมากที่สุดคืออาหารทะเลโดยเฉพาะกุ้งกุลาดำ
ซึ่งในปัจจุบันประเทศไทยมีโรงงานผลิตกุ้งแช่แข็งจำนวน 58โรง มีเงินจดทะเบียนลงทุนรวมทั้งสิ้น
4,533ล้านบาท โดยแบ่งเป็น

- โรงงานขนาดใหญ่ (เงินลงทุนมากกว่า 100ล้านบาท) จำนวน 12โรง

- ขนาดกลาง (เงินลงทุน 10-100ล้านบาท) จำนวน 36โรง และ

  - ขนาดเล็ก (เงินลงทุน น้อยกว่า 10ล้านบาท)จำนวน 20โรง

โดยภาพรวมแล้วอุตสาหกรรมกุ้งแปรรูปของไทยจะเน้นการผลิตเพื่อการส่งออกมากกว่าการบริโภคภายในประเทศเนื่องจากผู้บริโภคภายในประเทศนิยมบริโภคกุ้งสดมากกว่า
สำหรับการส่งออกกุ้งแปรรูปในปัจจุบันเริ่มมีความหลากหลายมากขึ้นกว่าเดิมในอดีต โดยสัดส่วนของ
สินค้าที่มีการเพิ่มมูลค่า (Value Added Product) เช่น กุ้งชุบแป้งทอด ,DimSum……ฯลฯ
เริ่มมีปริมาณสูงขึ้นโดยจากเดิมที่ผลิตเฉพาะกุ้งสดแช่แข็ง
รวมถึงหลีกเลี่ยงการแข่งขันในเรื่องกลยุทธ์ราคาที่ตลาดระดับล่าง เช่น เวียดนาม
กำลังใช้ในการตีตลาดเข้ามา
ดังนั้นสินค้ามูลค่าเพิ่มเป็นตลาดระดับบนที่ผู้ผลิตของไทยเริ่มแข่งขันกันอย่างเอาจริงเอาจังมากขึ้น

สำหรับช่องทางการจำหน่ายสินค้าส่งออกนั้น แบ่งเป็น3ลักษณะ คือ

1) ผู้ประกอบการเป็นทั้งผู้ผลิตและผู้จำหน่ายสินค้าโดยตรง รวมถึงการจำหน่ายผ่าน Trader

2) ผู้ประกอบการทำหน้าที่ผลิตอย่างเดียวโดยมี Trader เป็นผู้จำหน่ายให้

3) ผู้ประกอบการทำหน้าที่ผลิตและจำหน่ายเองทั้งหมด

การส่งออกกุ้งแช่แข็งของไทยในปี2545 มีมูลค่า 73,947 ล้านบาท ซึ่งลดลง จากปี2544 จำนวน
24.04%

  3.3 การผลิต

  ปัจจุบันบริษัทฯ มีบริษัท และบริษัทในเครือที่ผลิตอาหารแช่แข็งในกลุ่ม 3 บริษัท

ทั้งหมด 5 โรงงาน ดังนี้

1. บริษัท สุรพลฟู้ดส์ จำกัด (มหาชน) จำนวน 2 โรงงาน

-   247 ถนนเทพารักษ์ ต.เทพารักษ์ อ.เมือง จ.สมุทรปราการ

-   509 ถนนกบินทร์บุรี-โคราช อ.กบินทร์บุรี จ.ปราจีนบุรี

  2. บริษัท สุราษฎร์ซีฟู้ดส์ จำกัด จำนวน 1 โรงงาน

-   21 ถนนเจริญลาภ ต.ท่าข้าม อ.พุนพิน จ.สุราษฎร์ธานี

  3. บริษัท สุรพลนิชิเรฟู้ดส์ จำกัด จำนวน 2 โรงงาน

-   22/5 ถนนเทพารักษ์ อ.บางพลี จ.สมุทรปราการ

-   509/1 ถนนกบินทร์บุรี-โคราช อ.กบินทร์บุรี จ.ปราจีนบุรี

3.3. 1 กำลังการผลิตและปริมาณการผลิต

+----------------+-------+-------+-------+--------+-------+--------+
|                | 2545  |       | 2544  |        | 2543  |        |
+----------------+-------+-------+-------+--------+-------+--------+
|                |       |       | ตัน    | %      | ตัน    | %      |
+----------------+-------+-------+-------+--------+-------+--------+
| กำลังการผลิต     |       |       |       |        |       |        |
+----------------+-------+-------+-------+--------+-------+--------+
| - กุ้ง           | 7,400 |       | 7,400 |        | 7,400 |        |
+----------------+-------+-------+-------+--------+-------+--------+
| - หมึก          | 2,100 |       | 2,100 |        | 2,100 |        |
+----------------+-------+-------+-------+--------+-------+--------+
| - อื่นๆ          | 1,200 |       | 1,200 |        | 1,200 |        |
+----------------+-------+-------+-------+--------+-------+--------+
| รวม            | 1     |       | 1     |        | 1     |        |
|                | 0,700 |       | 0,700 |        | 0,700 |        |
+----------------+-------+-------+-------+--------+-------+--------+
| ปริมาณการผลิต    |       |       |       |        |       |        |
+----------------+-------+-------+-------+--------+-------+--------+
| - กุ้ง           | 1,717 |       | 4,533 |        | 5,700 |        |
+----------------+-------+-------+-------+--------+-------+--------+
| - หมึก          | 553   |       | 769   |        | 1,200 |        |
+----------------+-------+-------+-------+--------+-------+--------+
| - อื่นๆ          | 2,151 |       | 726   |        | 2,000 |        |
+----------------+-------+-------+-------+--------+-------+--------+
| รวม            | 4,421 |       | 6,028 |        | 8,900 |        |
+----------------+-------+-------+-------+--------+-------+--------+
| อัตราก          |       |       |       |        |       |        |
| ารใช้กำลังการผลิต |       |       |       |        |       |        |
+----------------+-------+-------+-------+--------+-------+--------+
| - กุ้ง           |       | 23.20 |       | 61.26  |       | 77.03  |
+----------------+-------+-------+-------+--------+-------+--------+
| - หมึก          |       | 26.33 |       | 36.62  |       | 57.14  |
+----------------+-------+-------+-------+--------+-------+--------+
| - อื่นๆ          |       | 1     |       | 60.50  |       | 166.67 |
|                |       | 79.25 |       |        |       |        |
+----------------+-------+-------+-------+--------+-------+--------+
| รวม            |       | 41.32 |       | 56.34  |       | 83.18  |
+----------------+-------+-------+-------+--------+-------+--------+

จำนวนกะที่สามารถผลิตได้ 1 กะต่อวัน จำนวนกะที่ผลิตจริง 1 กะต่อวัน

3.3. 2 วัตถุดิบ และผู้จำหน่ายวัตถุดิบ

  วัตถุดิบที่ใช้ในการผลิตของบริษัทฯ คือ เนื้อสัตว์ และส่วนผสมต่างๆ แต่ที่สำคัญที่สุด คือ กุ้งสด
  ได้แก่ กุ้งกุลาดำ และกุ้งทะเลต่างๆ โดยรับซื้อจากแหล่งต่าง ๆ ดังนี้

1.  องค์การสะพานปลา และแพปลาในองค์การสะพานปลากรุงเทพกับสะพานปลาปากน้ำ
    ซึ่งเป็นศูนย์รวมวัตถุดิบจากเรือประมงทั่วประเทศ รวมถึงตลาดมหาชัย โดยบริษัทฯ จะมีทีมงาน
    และรถตู้บรรทุกติดเครื่องเย็นไปรับซื้อวัตถุดิบจากแพปลาต่าง ๆ ในองค์การฯ และสะพานปลา

2.  จากผู้ส่งสินค้า ซึ่งจะนำสินค้ามาส่งที่โรงงานของบริษัทฯ โดยตรง

3.  จากฟาร์มเพาะเลี้ยงทั้งโดยการส่งรถสินค้าถึงฟาร์ม
    และจากการจัดส่งจากฟาร์มมายังโรงงานของบริษัทฯ

4.  จากต่างประเทศ ซึ่งบริษัทเป็นผู้นำเข้าเอง และผ่านบริษัทตัวแทนนำเข้า

5.  ในส่วนของวัตถุดิบที่ไม่ใช่อาหารทะเล ทางบริษัทฯ จะสั่งซื้อจากผู้ผลิตหรือผู้นำเข้าโดยตรง
    เช่น แป้งและส่วนผสมอาหาร เป็นต้น

โดยทั่วไปแล้วบริษัทฯ จะมีผู้ส่งสินค้าเจ้าประจำซึ่งล้วนแล้วแต่ติดต่อทำการค้ากันมาเป็นเวลานาน
เป็นผู้ป้อนสินค้าให้

สภาพปัญหาเกี่ยวกับวัตถุดิบ คือ การขาดแคลนวัตถุดิบ และราคาซื้อไม่สอดคล้องกับสภาวะการตลาด
และในธุรกิจการเกษตรนั้น ไม่สามารถหาวัสดุทดแทนได้

  สัดส่วนการซื้อวัตถุดิบ ปี 2545 แยกตามแหล่งที่ซื้อ

+------------------------------------+---------------------------------+
| แหล่งที่ซื้อ                            | %                               |
+------------------------------------+---------------------------------+
| กุ้งทะเล                             | 37                              |
|                                    |                                 |
| -   สะพานปลา                       | 63                              |
|                                    |                                 |
| -   ผู้ส่งสินค้า (นายหน้า)               |                                 |
+------------------------------------+---------------------------------+
| กุ้งกุลาดำ                            | 13                              |
|                                    |                                 |
| -   ผู้ส่งสินค้า (นายหน้า)               | 84                              |
|                                    |                                 |
| -   ตลาดมหาชัย                      | 3                               |
|                                    |                                 |
| -   ฟาร์มเพาะเลี้ยง                   |                                 |
+------------------------------------+---------------------------------+
| หมึก.ปลา,อื่นๆ                        | 100                             |
|                                    |                                 |
| -   ผู้ส่งสินค้า (นายหน้า)               |                                 |
+------------------------------------+---------------------------------+

สัดส่วนการซื้อวัตถุดิบในประเทศ และต่างประเทศ

  ---------------------- ---------------------------- --------------------
  รายการ                 วัตถุดิบในประเทศ                วัตถุดิบต่างประเทศ

  กุ้ง                     87%                          87%

  ปลาหมึก                 9%                           2%

  อื่น ๆ                   4%                           11%
  ---------------------- ---------------------------- --------------------

ผลกระทบในกรณีที่บริษัทฯ ต้องสูญเสียผู้ส่งสินค้า (SUPPLIERS) คือ

1.  ทำให้การแข่งขันในเรื่องของราคาวัตถุดิบระหว่างผู้ส่งสินค้าลดน้อยลง

2.  ทำให้บริษัทฯ สูญเสียโอกาสในการเลือกซื้อสินค้า

3.  ปริมาณวัตถุดิบ ไม่ตรงตามความต้องการของบริษัทฯ

4.  โอกาสในการเจรจาต่อรองกับผู้ส่งสินค้าลดน้อยลง

3.3.3 ขั้นตอนและเทคโนโลยีการผลิต

3.3.3.1 ขั้นตอนการผลิต

กุ้งสด ปลาหมึกสด

ล้างทำความสะอาด ลอกหนังทำความสะอาด

ชั่งน้ำหนัก ตัดแต่ง

เด็ดหัว คัดขนาด

คัดขนาด คัดคุณภาพ

แยกประเภทสินค้าที่จะผลิต แช่แข็ง

เรียงใส่ถาด บรรจุกล่อง

แช่แข็ง เก็บในห้องเย็น

บรรจุกล่อง

เก็บในห้องเย็น

ติ่มซำ ( ขนมจีบ , ซาลาเปา , ฮะเก๋า ฯ )

เตรียมส่วนผสมใส่ เตรียมส่วนผสมแป้ง

บด

ผสม ผสม

ขึ้นรูป

นึ่ง

ทำให้เย็น

แช่แข็ง

บรรจุกล่อง

เก็บในห้องเย็น

3.3.3.2 เทคโนโลยีในการผลิต

สำหรับสินค้าที่เป็นวัตถุดิบ เทคนิคอยู่ที่ประสบการณ์ในการจัดการ การคัดแยก
การดูแลรักษาสินค้าให้มีความสด , สะอาด และถูกสุขอนามัย เป็นเทคโนโลยีที่พัฒนาในโรงงาน
ใช้เครื่องจักรบางส่วน เช่น การลำเลียง การขนส่ง
ส่วนการใช้แรงงานคนยังคงเป็นปัจจัยหลักในการผลิตสินค้าที่เป็น

วัตถุดิบ เช่น การคัดขนาด

สินค้าที่เป็นมูลค่าเพิ่ม เช่น ติ่มซำ
พัฒนามาจากระบบการผลิตในภัตตาคารแล้วขยายเป็นการผลิตในเชิงอุตสาหกรรม
โดยใช้เครื่องจักรในการผลิต ทั้งสายการผลิต โดยพัฒนาและออกแบบขึ้นเองในบริษัทฯ
แล้วจ้างผลิตเครื่องจักรให้ตรงตามความต้องการ โดยได้รับคำแนะนำจากผู้ขายเครื่อง
และบริษัทที่ร่วมลงทุนอยู่ด้วย และในอนาคตสินค้าที่เป็นมูลค่าเพิ่ม
จะเพิ่มปริมาณการผลิตขึ้นมาทดแทนสินค้าวัตถุดิบ และจะพัฒนาไปใช้เครื่องจักรและอุปกรณ์
เพื่อประโยชน์ในการควบคุมต้นทุนการผลิต และความสะอาด
โดยการผลิตจะเป็นการพัฒนาแบบค่อยเป็นค่อยไป และพัฒนาจากเครื่องจักรเดิมที่มีอยู่

ความสามารถในการแข่งขันด้านเทคโนโลยีการผลิตของบริษัทนั้น ถือได้ว่าอยู่ในระดับต้นๆ กล่าวคือ
บริษัทฯ มีเครื่องจักรที่ใช้ในการกระบวนการผลิต ในทุกขั้นตอนที่สามารถนำเข้ามาทดแทนแรงงานได้
เช่น เครื่องคัดขนาดกุ้งขนาดใหญ่ ที่คัดขนาดอย่างคร่าวๆ และเครื่องคัดขนาดกุ้งรายชิ้น
สำหรับสินค้าที่มีมูลค่าสูง สำหรับเครื่องจักรหลักของอุตสาหกรรมอาหารแช่แข็ง คือ เครื่องแช่แข็ง

( FREEZER ) นั้น บริษัทฯ มีเครื่องแช่แข็งทุกระบบ ไม่ว่าจะเป็น CONTACT PLATE FREEZER ,
TUNNEL FREEZER , AIR BLAST และ TROLLEY FREEZER
ซึ่งถือว่าเป็นเทคโนโลยีที่ก้าวหน้าที่สุดในการแช่แข็ง ประกอบกับอุตสาหกรรมการแช่แข็ง
ไม่ได้ใช้เครื่องจักร ที่มีความยุ่งยากซับซ้อนมากนัก บริษัทฯ
จึงไม่มีความจำเป็นในการจัดหาหรือปรับปรุงเครื่องจักร เพื่อเพิ่มประสิทธิภาพในการแข่งขันกับคู่แข่ง
ทั้งในประเทศ และต่างประเทศ แต่จะเน้นเรื่องการพัฒนาผลิตภัณฑ์ใหม่ออกสู่ตลาด
และการลดต้นทุนการผลิตมากกว่า

3.3.4 ผลกระทบต่อสิ่งแวดล้อม

ปัจจุบันทางโรงงานทุกโรงงานของบริษัทฯ มีระบบการควบคุมผลกระทบต่อสิ่งแวดล้อม
โดยการขายเศษวัสดุให้กับผู้ซื้อรายอื่นเพื่อนำกลับไปผลิตสินค้าอื่น เช่น หัวกุ้งนำไปผลิตอาหารกุ้ง
เศษเนื้อขายให้กับโรงผลิตอาหารสัตว์ น้ำเสียมีการควบคุม ระบบบำบัดน้ำเสีย
และมีเจ้าหน้าที่ควบคุมประจำ ซึ่งทางบริษัทฯ เคยส่งเข้าประกวดระบบบำบัดน้ำเสีย
โครงการตาวิเศษรักษาสิ่งแวดล้อม และได้รับรางวัลชมเชย

ในการพัฒนาผลิตสินค้ามูลค่าเพิ่ม ทำให้น้ำเสียที่เกิดขึ้นมีปริมาณลดลง
เนื่องจากการผลิตสินค้ามูลค่าเพิ่ม จะก่อให้เกิดน้ำเสียน้อยกว่าการผลิตสินค้าที่เป็นวัตถุดิบ

สำหรับการควบคุมผลกระทบให้อยู่ภายใต้การควบคุมของสำนักงานอุตสาหกรรมจังหวัดสมุทรปราการ
ซึ่งสามารถควบคุมของเสียจากการผลิตให้เป็นไปตามมาตราฐานอยู่แล้ว

ทั้งนี้ บริษัทฯ ไม่เคยมีประวัติการกระทำความผิดเกี่ยวกับสิ่งแวดล้อม

  3.4 การจำหน่ายและช่องทางการจำหน่าย

บริษัทฯ จะจำหน่ายสินค้าให้กับผู้นำเข้าต่างๆ ในแต่ละประเทศ ซึ่งมีการจำหน่ายต่อให้ผู้ค้าขายส่ง
ซึ่งรวมถึง โรงแรม ภัตตาคาร โรงงานต่างๆ รวมทั้งผู้ค้าปลีก หากในประเทศใหญ่ เช่น
สหรัฐอเมริกา และญี่ปุ่น จะมีการขายให้ผู้นำเข้าหลายๆราย แต่หากประเทศเล็กๆ
จะจำหน่ายให้เพียงผู้นำเข้ารายเดียว สำหรับตลาดต่างประเทศนั้น จะไม่มีการตั้งผู้แทนจำหน่าย

3.4.1 ผู้แทนจำหน่าย หลักเกณฑ์การแต่งตั้ง และสาระสำคัญของสัญญา

บริษัทฯ มีหลักเกณฑ์ในการแต่งตั้งผู้แทนจำหน่าย คือ จะต้องมีฐานลูกค้า
หรือกำลังสร้างกลุ่มลูกค้าที่ตรงกับผลิตภัณฑ์ของบริษัท ซึ่งปัจจุบันบริษัทฯ มีผู้แทนจำหน่ายทั้งสิ้น 2 ราย
ได้แก่

1.  บริษัท แม่กลองฟู้ดส์ จำกัด

2.  บริษัท เสมอมิตร เทรดดิ้ง จำกัด

  สาระสำคัญของสัญญาแต่งตั้งผู้แทนจำหน่าย

1.  ไม่จำหน่ายสินค้าของคู่แข่งทางการค้าของบริษัท

2.  จำหน่ายสินค้าของบริษัทในช่องทาง และขอบเขตที่ได้ตกลงกันไว้เท่านั้น

3.  สามารถปฏิบัติได้ตามเป้าการขายที่บริษัทฯ กำหนด

4.  ทำสัญญาค้ำประกันธนาคาร ตามยอดเงินที่ตกลงกับบริษัทฯ

  สัดส่วนการส่งออก แยกตามประเทศ ย้อนหลัง 3 ปี

+---------------+--------+-------+--------+-------+---------+------+
| ประเทศ        | 2545   |       | 2544   |       | 2543    |      |
+---------------+--------+-------+--------+-------+---------+------+
|               | ตัน     | %     | ตัน     | %     | ตัน      | %    |
+---------------+--------+-------+--------+-------+---------+------+
| 1. ญี่ปุ่น        | 4,926  | 81.10 | 4,711  | 78.15 | 5,976   | 7    |
|               |        |       |        |       |         | 5.18 |
+---------------+--------+-------+--------+-------+---------+------+
| 2. สหรัฐอเมริกา | 493    | 8.12  | 817    | 13.55 | 1,480   | 1    |
|               |        |       |        |       |         | 8.62 |
+---------------+--------+-------+--------+-------+---------+------+
| 3. ออสเตรเลีย  | 272    | 4.48  | 250    | 4.15  | 289     | 3.64 |
+---------------+--------+-------+--------+-------+---------+------+
| 4. เยอรมันนี    | 72     | 1.19  | 184    | 3.05  | 192     | 2.42 |
+---------------+--------+-------+--------+-------+---------+------+
| 5. อิตาลี       | 209    | 3.44  | 18     | 0.30  | 7       | 0.09 |
+---------------+--------+-------+--------+-------+---------+------+
| 6. อื่นๆ        | 102    | 1.67  | 48     | 0.80  | 5       | 0.05 |
+---------------+--------+-------+--------+-------+---------+------+
| รวม           | 6,074  | 1     | 6,028  | 1     | 7,494   | 10   |
|               |        | 00.00 |        | 00.00 |         | 0.00 |
+---------------+--------+-------+--------+-------+---------+------+

  3.4.2 ลักษณะของลูกค้า

  เนื่องจากสินค้าของบริษัทฯ เน้นสินค้าที่มีคุณภาพ ฉะนั้นตลาดหลักจะเป็นตลาดญี่ปุ่น ซึ่งจะมีทั้ง
  ผู้นำเข้ารายใหญ่ รายกลาง ที่มีการซื้อขายอย่างต่อเนื่อง มีการเยี่ยมเยียนลูกค้า
  และการเชิญลูกค้ามาที่บริษัทฯ
  เพื่อร่วมกันศึกษาและเตรียมการผลิตสินค้าที่ตรงกับความต้องการของตลาด
  เพื่อมีการป้อนสินค้าให้ลูกค้าอย่างต่อเนื่อง ใน 3 ปีที่ผ่านมา มีการขายให้ลูกค้ารายใหญ่ 10
  รายแรก คิดเป็นร้อยละ 99%ของยอดขาย

  สำหรับผู้นำเข้ารายใหญ่ ที่บริษัทฯ มีการขายให้เกินร้อยละ 30 ของยอดขาย เป็นเวลาเกิน 3
  ปีติดต่อกัน ได้แก่ MITSUI ทางบริษัทฯ ไม่มีข้อผูกพันว่าจะต้องขายให้บริษัทนี้เท่านั้น
  แต่เป็นการขายส่วนใหญ่ให้ MITSUI ผลดี คือ เป็นการค้าขายที่มีการต่อเนื่องสม่ำเสมอ
  มีลูกค้าและตลาดที่แน่นอน

  โอกาสที่จะสูญเสียลูกค้ารายนี้มีน้อย เนื่องจากมีการค้าต่อเนื่องมานานกว่า 20 ปี และลูกค้าของ
  MITSUI ซึ่งซื้อสินค้าของบริษัทฯ อยู่นั้น มีความเชื่อมั่นใน BRAND ของบริษัทฯ
  ถ้าสูญเสียลูกค้ารายดังกล่าวไป คาดว่าผลกระทบมีบ้างแต่ไม่มาก เนื่องจากสินค้าของบริษัทฯ
  ได้รับความเชื่อถือมากในตลาด การหาลูกค้าใหม่มาทดแทนจะใช้ระยะเวลาไม่นาน

  การเปลี่ยนแปลงในสัดส่วนของ MITSUI (ย้อนหลัง 3 ปี)

  ------------ ---------- ---------- ---------- --------- ---------- --------
               2545                  2544                 2543       

               ตัน         %          ตัน         %         ตัน         %

  MITSUI       2,003      32.97      2,333      38.70     3,033      38.31
  ------------ ---------- ---------- ---------- --------- ---------- --------